text: Equinor-stjórin: -Sjálvt í grøna orkuskiftinum er tørvur á olju og gassi
text: #000001
text: Norska Equinor væntar at kunna halda síni veðurlagsmál fram til 2030. Men fyri felagið hevur lønsemi innan varandi orku størstan týdning sigur Anders Opedal stjóri
text: #000002
text: Anders Opedal, samtaksstjóri í Equinor heldur, at tað ber væl til at menna varandi orku samtíðis sum felagið rekur olju- og gassvirksemi
text: #000003
text: Tað er ein stór avbjóðing, tá talan er um at liva upp til veðurlagsmálini samtíðis sum orkufeløg skulu fáa hjólini at mæla runt. Hetta sannar m.a. stjórin í einum tí størsta orkufelagnum í Evropa, Anders Opedal í Equinor. Men hóast stóru avbjóðingarnar ivast hann ikki í, at tað fer at bera til at menna varandi orkuna um somu tíð, sum hildið verður fram við einum skynsomum olju- og gassvirksemi.
text: #000004
text: -Tá vit skulu brúka pengarnar, so hugsa vit, at tað mest umráðandi er at gera íløgur í framtíðina. Tað er at gera íløgur í ta orkuna, sum samfelagið tørvar, sigur Anders Opedal við norska miðilin E24 og leggur aftrat: -Vit síggja, at sjálvt í tí grøna orkuskiftinum er tørvur á olju og gassi.
text: #000005
text: Felagið hevur eins og flest onnur orkufeløg sett sær veðurlagsmál, og tað er at gerast klimaneutralt í 2050. Ætlanin er at minka útlátið á egnum leiðum við eini helvt og gera íløgur við meira enn 50% í varandi orku. Ein partur at røkka á mál er at menna havindorkuna til tess at veita streym til olju- og gasspallar eins og fara undir at framleiða nýggj brennievni at avloysa verandi drívmegi.
text: #000006
text: Í Norra verður í hesum døgum nógv tosað um at elektrifisera bæði vinnu og samferðslu. Í sambandi við komandi kommunuvalið verður elektrifisering tí eisini raðfest bæði innan olju- og gassvinnuna, innan fiskivinnuna og samferðsluna og flutning annars. Ein avleiðing av hesum verður helst hægri streymprísur, og tað ger, at tað eisini er stór mótstøða móti elektrifiseringini eitt nú í norðurøkjunum.
text: #000007
text: Spurningurin um at elektrifisera LNG framleiðsluna í Melkøya í Norðurnorra er ein partur av kjakinum, hóast avgerð er tikin um hesa elektrifisiering.
text: #000008
text: Semja er um, at elektrifisering sum heild fer at minka nógv um útlátið. Hetta er ikki minst galdandi fyri olju- og gassvinnuna í Norðsjónum, har feløg sum Equinor longu hevur sett gongd á elektrifiserningina av fleiri av tess stóru olju- og gassleiðum. Tað eru tó eisini tey, sum halda, at elektrifiseringin er bara ein undanførsla fyri at kunna rættvísgera framhaldandi framleiðslu og nýtslu av fossilum brennievnum.
text: #000009
text: Nógv verður eisini gjørt burtur úr í kjakinum at elektrifisera fiskivinnuna ella at brúka onnur brennievni enn diesel. Hetta verður ein sera stór og torfør og kostnaðarmikil uppgáva og verður tað seinur dagur, at tað t.d. fer at eydnast at fáa mongu stóru havgangandi verksmiðjuskipini, ið m.a. fiska í Barentshavinum at leggja um frá diesel til onnur brennievni, hóast tað er framtíðin kundi NRK siga frá í sending nú um dagarnar.
text: #000010
text: Equinor er helst eitt av teimum vanligu olju- og gassfeløgunum í heiminum, sum hevur lagt mestan dent á at fremja grøna orkuskiftið í sínum virksemi. Fyritøkan hevur gjørt vart við, at tað í framtíðini fer at brúka 2/3 av sínum íløgum til varandi orku og 1/3 til olju og gass.
text: #000011
text: Equinor roynir í hesum sambandi at finna lønandi verkætlanir innan varandi orku og hevur t.d. keypt upp eitt felag í Pólandi, eitt í Danmark, eitt í Brasilia og tvey battarífeløg í Bretlandi og USA.
text: #000012
text: Aftrat hesum koma so stóru íløgurnar í Dogger Bank sigur leiðarin í Equinor. Tað fer at verða eitt sera stórt stig til varandi orku og fer at verða heimsins størsta havvindmylnulund. Væntandi verður skrúvað frá fyrstu framleiðsluni í næstum. Henda lundin kann sambært Opedal standa fyri 5% av streymtørvinum í Bretlandi, tá hon øll er útbygd í 2024. Aftrat hesum er Equinor eisini partur av fleiri øðrum vindmylnuverkætlanum í Bretlandi.
text: #000013
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000014
text: Helvtin av orkuni frá vindmyllulundum fer til spillis
text: #000018
text: Oljuprísur uppá 100 dollarar í eygsjón
text: #000020
text: Russland sendir oljutangaskip norður um Sibiria
text: #000021
text: Byggja heimsins størstu vindmylnuhøll í Esbjerg
text: #000022
text: Bera ótta fyri nýggjum grønum brennievnum
text: #000023